བོད་ནང་བོད་མི་རང་ལུས་མེར་སྲེག་གཏོང་མཁན་གྱི་གྲངས་འབོར་ཇེ་མང་དུ་འགྲོ་བཞིན་ཡོད་པ་དེ་ནི་རྒྱ་ནག་གཞུང་གི་ནོར་འཁྲུལ་ཅན་གྱི་སྲིད་བྱུས་ལ་འདོད་བློ་མ་ཁེངས་པར་བརྟེན་བོད་མི་རྣམས་ཀྱིས་འདི་ལྟ་བུའི་ལས་འགུལ་སྤེལ་ཏེ་ཞི་བའི་སྒེར་ལངས་བྱེད་དགོས་ཐུག་ཡོད།རྒྱ་གཞུང་གིས་ལོ་ངོ་༦༠བརྒལ་བ་བོད་ཐོག་དམ་བསྒྲགས་བྱས་རྐྱེན་གྱིས་ཐབས་སྐྱོའི་གནས་ཚུལ་འཐོན་བཞིན་ཡོད།འོན་ཀྱང་རྒྱ་ནག་གཞུང་གིས་དེ་དག་གི་འགན་འཁྲི་ཡེ་ནས་མ་འཁྱེར་བར་བོད་ནང་རང་ལུས་མེར་སྲེག་གི་གནད་དོན་རྣམས་༸གོང་ས་མཆོག་དང་བོད་མིའི་འགོ་ཁྲིད་རྣམས་ཀྱིས་བརྒྱུད་སྐུལ་བྱེད་ཀྱི་ཡོད་ལུགས་སྐྱོན་འཛུགས་བྱེད་བཞིན་ཡོད།